повече от една държава членка, ясно се посочват държавите членки, за които той е определен.
 Клетка 10: Процедура при малки пратки
 Когато подателят желае да поиска да бъде приложена процедурата за унищожаване на стоки в малки пратки, изложена в член 26 от Регламент (ЕС) No 608/2013, се прави отметка в тази клетка.
 Клетка 11: Списък с правата, за които се отнася заявлението
 В тази клетка се вписва информация за правото или правата, които се защитават.
 В колона „No“ се вписват поредните номера за всяко право на интелектуална собственост, за което се отнася заявлението.
 В колона „Вид право“ се посочва видът право върху интелектуална собственост посредством подходящите съкращения, намиращи се в скоби в клетка 5.
 В колона „Списък със стоки, за които се отнася правото“ се вписва видът стоки, които са обхванати от съответното право върху интелектуална собственост и по отношение на които подателят желае да поиска намеса на митническите органи.
 Подклетка „Ограничен достъп“ в клетки 12—28
 Тази подклетка се отмята, в случай че подателят желае да поиска достъпът до предоставената от него информация в клетки 12—28 да бъде ограничен по смисъла на член 31, параграф 5 от Регламент (ЕС) No 608/2013.
 Страница 2: Информация относно автентичните стоки в клетки 12—19
 Подателят вписва в клетки 12—19 по целесъобразност специфични и технически данни за автентичните стоки, информацията, необходима за лесното разпознаване от митническите органи на стоките, за които се предполага, че нарушават права върху интелектуална собственост, както и информация, приложима с оглед на извършваните от митническите органи анализ и оценка на риска от нарушение на съответното право или права върху интелектуалната собственост.
 Клетка 12: Данни за стоките
 В клетка 12 се съдържа описание на автентичните стоки, включително оформление, графични символи, техният код по Комбинираната номенклатура и тяхната стойност на вътрешния пазар на ЕС. Когато е целесъобразно, подателят представя изображения на тези стоки. Информацията се систематизира по различен вид стоки или различни асортименти от стоки.
 Клетка 13: Отличителни характеристики на стоките
 В клетка 13 се съдържа информация относно типичните характеристики на автентичните стоки като маркировки, етикети, осигурителни нишки, холограми, копчета, висящи етикети и баркод, като се посочва точното разположение на характеристиките върху стоките и техния външен вид.
 Клетка 14: Място на производство
 В клетка 14 се съдържа информация относно мястото на производство на автентичните стоки.
 Клетка 15: Участващи дружества
 В клетка 15 се съдържа информация относно одобрените вносители, доставчици, производители, превозвачи, получатели или износители. Информацията се систематизира по различен вид стоки.
 Клетка 16: Търговци
 В клетка 16 се съдържа информация относно лицата или образуванията, притежаващи разрешение да търгуват с продукти, свързани с използването на правото или правата върху интелектуалната собственост, за което(които) се търси защита. Информацията се отнася до името, адреса и регистрационните номера, като EORI номер, на тези лица или образувания, както и информация за това как лицензополучателите могат да демонстрират притежаваното от тях разрешение да използват въпросното право или права върху интелектуалната собственост.
 Клетка 17: Информация за митническото оформяне и дистрибуцията на стоките
 В клетка 17 се съдържа информация относно каналите на дистрибуция на автентичните стоки като информация, свързана с централни